එහෙත් ඇයට සුවයක් ලැබුණේ නැත. එය සීත කාලය විය. ඔවුන් සිටි නිවස යටබිම් මහලක් වූ නිසා එහි තෙත් ගතියක්ද පැවතිණ. එන්න එන්නම දෙව්මිගේ තත්ත්වය බරපතළ විය. කෙතරම් තත්ත්වය බරපතළ වුවද නැවත ප්‍රතිකාරවලට යාමට අතේ මුදල් නැති විය. එහෙත් දිනක් දෙව්මිගේ තත්ත්වය ඉතාමත් බරපතළ විය. ඇයට මීමැස්මොර තත්ත්වයක් ඇතිවිය. ඇයව සිය ඇකයේ හොවාගෙන උණුසුම් කරන්නට උත්සාහ කළත් සෙනෙවිට දැනුණේ දෙව්මිගේ ගත අප්‍රාණික වන බවකි. එයින් බියට පත් ඔහු සිය මිතුරාට අමතා දෙව්මි රෝහලට රැගෙන යාමට අවශ්‍ය බැවින් එයට අවශ්‍ය මුදල් රැගෙන අදාළ තැනට පැමිණෙන ලෙස ඉල්ලා සිටියේය. සෙනෙවිගේ කට හඬින්ම එහි ඇති බරපතළකම තේරුම් ගත් මිතුරා මුදල්ද රැගෙන කැනඩාවේ ටොරොන්ටෝහි ළමා රෝහලට පැමිණියේය. එහෙත් රෝහලට ඇතුළත් කර පැය කීපයකදී ඇය ජීවිතයෙන් සමුගත්තාය. ඒ සිය එකම දියණියට ඉංග්‍රීසි අධ්‍යාපනය ලබාදී ඉහළ තැනක වැජඹෙනු දකින්නට සෙනෙවිලා තුළ තිබූ එකම දැඩි ප්‍රාර්ථනාවද සුනුවිසුනු කරමිනි.
සෙනෙවිගේ කට හඬින්ම එහි ඇති බරපතළකම තේරුම් ගත් මිතුරා මුදල්ද රැගෙන පැමිණියේ කොහේටද ?
කැනඩාවේ ටොරොන්ටෝහි ළමා රෝහලට